text: Masser af klager over snedrydning 
  10 februar 2010 kl. 12.20
  Cirka 50 opkald om dagen. Så mange opkald får Sønderborg Kommunes vintertjeneste om dagen fra folk, som er utilfredse med snerydningen.
  - Folk klager over, at vi skovler sne op foran deres indkørsel eller på deres fortorve, hvor de lige har ryddet. De klager også over, at renovationen ikke bliver hentet, siger den ansvarlige for Sønderborgs vintertjeneste, Holger Duus til P4 Syd.
  Han opfordrer folk til at sænke forventningerne til snerydningen på de mindre veje i denne ekstraordinære situation.
  